DAVID F. VENNELLS

REFLEXOLÓGIA

Ezotéria mindenkinek

ÉDESVÍZ KIADÓ
BUDAPEST

A fordítás az alábbi kiadás alapján készült:

David F. Vennells / Reflexology for Beginners

Healing Through Foot Massage of Pressure Points

Llewellyn Publications, Woodbury, MN 55125 USA, 2012

www.llewellyn.com

Fordította

Hollósy Éva

Szerkesztette

Barsi Nikoletta

Szaklektor

Martin Zsuzsanna

Copyright © David F. Vennells, 2001

Hungarian translation © Hollósy Éva, 2015

Hungarian edition © Neemtree Corporation AG, 2015

Cover design © Neemtree Corporation AG, 2015

Illustration © Inge Dougans

Illustrations adapted from illustrations contained in the title

’Reflexology: A practical Introduction’ by Inge Dougans 1992,

and used with permission.

Minden jog fenntartva. A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve a nyilvános előadást vagy tanfolyamot, a hangoskönyvet, bármilyen internetes közlést, a fénymásolást, a rögzítést vagy az információrögzítés bármely formáját.

A könyvben olvasható információk csupán tájékoztató jellegűek, nem pótolják egyetlen egészségügyi probléma diagnózisát, kezelését sem. Nem helyettesíthetik a képzett egészségügyi szakemberrel folytatott konzultációt. E könyv tartalma csupán segítséget nyújt egy egészségügyi szakember által előírt ésszerű és felelős kezelési programhoz. A szerző és a kiadó semmiféle felelősséget nem vállal a könyv tartalmának félreértelmezéséért vagy téves alkalmazásáért.

ÉDESVÍZ KIADÓ, BUDAPEST

Felelős kiadó Novák András igazgató

Főszerkesztő és műszaki vezető Melher Viktor

Borítót készítette Édesvíz Kiadó Kft.

Elektronikus változat
Békyné Kiss Adrien

ISBN 978-963-529-487-9 (epub)

ISBN 978-963-529-488-6 (mobi)

Kedves Olvasó!

Az Édesvíz Kiadó célja megalakulása, 1989 óta, hogy útmutatást, támaszt, kihívást nyújtson azoknak, akik a tudatos önismeret és önfejlesztés egész életen át tartó útjára léptek. A Kiadó csapata azóta is minden nap azon dolgozik, hogy megtaláljuk és megjelentessük azokat a könyveket, amelyek céljai elérésében (vagy keresésében) leginkább segítik Önt.

Ahogy az élet minden területén, könyvkiadói hivatásunkban is a megújulás, az innováció az egyik legfontosabb szempont.

Elkötelezettek vagyunk a nyomtatott és az elektronikus könyvkiadásban egyaránt. Ezért használjuk ki az ebook kínálta lehetőségeket is: ezzel a XXI. századi technikával környezetkímélőbben és az Ön számára is olcsóbban tudjuk eljuttatni Önhöz azt, amit szeretne, mint a nyomtatott verzióval. Ráadásul a régi, boltokban talán már nem is kapható könyveinket digitálisan ismét megtalálhatja.

Az olvasás élménye és szeretete az Édesvíz Kiadó hitvallása: legyen az nyomtatott vagy elektronikus, megvásárolt vagy illegálisan letöltött. Lényeg, hogy az Üzenet, a Könyv eljusson Önhöz.

Ugyanakkor mire Ön ezeket a sorokat olvassa, addigra akár ezernél is több órányi munkánk és jelentős kiadásaink vannak a megjelentetésben.

Ezért hálásan megköszönjük, ha könyvünket illegális letöltés helyett megvásárolja, és ezzel hozzájárul Kiadónk fenntartásához és további könyvek kiadásához. Cserébe mi igyekszünk minden kiadványunkat egyre könnyebben és olcsóbban elérhetővé tenni az Ön számára.

Szívesen fogadunk minden visszajelzést, amelyet megfontolva még többet tehetünk azért, hogy Ön, kedves Olvasó, elégedett legyen Kiadónkkal és könyveinkkel.

Köszönjük együttműködését!

Jó olvasást kíván:

Novák András

alapító tulajdonos

Kapcsolat:

szerkesztoseg@edesviz.hu

www.edesviz.hu

Köszönetnyilvánítás

Őszintén köszönöm mindazok segítségét, akik hozzájárultak e könyv létrejöttéhez.

Elsősorban édesanyámnak, édesapámnak, családomnak és a barátaimnak szeretnék köszönetet mondani.

Köszönet illeti még Simon Duncant, aki a nagy-britanniai Association of Reflexologists képviseletében segített. A szervezet remek munkát végez, így a reflexológia sorsa jó kezekben van!

Hálás köszönet illeti a szerkesztőt, Christine Snow-t, aki újra kiválóan és profi módon tette a dolgát.

A legnagyobb köszönet pedig szellemi vezetőmet illeti, akinek segítségével minden jó dolog valóra válhat az életemben.

Ábrák jegyzéke

1. ábra. A test zónái a zónaelmélet alapján

2. ábra. A fej és nyak reflexzónái az ujjakon

3. ábra. A mellüreg reflexzónái a talppárnán

4. ábra. A has reflexzónái a talp harántboltozat alatti részén

5. ábra. A medencetájék reflexzónái a sarkon

6. ábra. A nemi szervek reflexzónái a bokán

7. ábra. Reflexpontok a gerincoszlopon

8. ábra. A gerinc és a talpív reflexzónáinak összefüggése

9. ábra. A vázrendszer reflexzónái a külső talpélen

10. ábra. A nyirokrendszer reflexzónái a lábháton

11. ábra. Felső lábtámasz

12. ábra. Hüvelykujjséta a tenyéren

13. ábra. Ujj-hüvelykujj fogás

14. ábra. Kétujjas gyúrás

15. ábra. A sarok nyomása és öklözés két ujjperccel

16. ábra. Az Achilles-ín nyújtása

17. ábra. Lábfejkörzés

18. ábra. Bokalazítás tenyéréllel

19. ábra. Lábfejlazítás

20. ábra. Gerinccsavarás

21. ábra. Lábujjkörzés húzással és csípéssel

22. ábra. Lábfejcsavarás

23. ábra. A napfonat nyomáspontja

24. ábra. Nyomás alkalmazása ököllel

25. ábra. A lábujjak hegyén található orrmelléküreg-reflexzónák helye és masszírozása

26. ábra. A lábujjak felső és alsó részén található reflexzónák helye és masszírozása

27. ábra. A lábujjak oldalán található reflexzónák helye és masszírozása

28. ábra. A hipofízis reflexzónájának helye és masszírozása

29. ábra. A lábujjak tövénél található reflexzónák (szem és fül) a talp felőli oldalon, helymeghatározás és masszírozás

30. ábra. A lábujjközök alatti reflexzónák (felső nyirokutak) a láb felső részén, helymeghatározás és masszírozás

31. ábra. A talppárnán található reflexzónák (szív, tüdő és hörgők) helye és masszírozása

32. ábra. A talppárnán található reflexzónák (pajzsmirigy, mellékpajzsmirigy és nyak) helye és masszírozása

33. ábra. A talppárnán található reflexzónák (rekeszizom) helye és masszírozása

34. ábra. A máj és az epehólyag reflexzónáinak helye és masszírozása

35. ábra. A has felső részének reflexzónái (gyomor, hasnyálmirigy, patkóbél és lép), helymeghatározás és masszírozás

36. ábra. A has alsó részének reflexzónái (belek és féregnyúlvány), helymeghatározás és masszírozás

37. ábra. A vesék, a mellékvesék, a húgyvezeték és a húgyhólyag reflexzónáinak helye és masszírozása

38. ábra. A húgyhólyag reflexzónájának helye és masszírozása

39. ábra. A sarkon található reflexzónák (medencetájék) helye és masszírozása

40. ábra. A boka belső és külső oldalán található reflexzónák (nemi szervek) helye és masszírozása

41. ábra. A boka felső részén található reflexzónák (petevezeték és ondóvezeték) helye és masszírozása

42. ábra. A belső talpélen található reflexzónák (gerinc és nyak) masszírozása

43. ábra. A külső talpélen található reflexzónák (térd, csípő és karok) helye és masszírozása

44. ábra. A lábháton található reflexzónák (mellkasi és keringési) helye és masszírozása

A szerző előszava

A reflexológia gyakorlatát alátámasztó buddhista szemléletű tanácsaimat saját tapasztalatomból és alapvető buddhista tanításokból merítettem. Ha az olvasó szeretne mélyebben megismerkedni a buddhizmussal és a meditációval, ajánlom figyelmébe az 1. és a 2. függeléket.

A különböző reflexológiai témájú kiadványokban feltüntetett zónatérképek nem feltétlenül azonosak. A jelen könyvben található ábrákon úgy jelöltem be az egyes szervi, illetve szervrendszeri zónákat, ahogy azt a főiskolán tanultam. Megjegyzem, hogy praxisom során ezek a térképek bizonyultak számomra a legjobban használhatónak.{1}

Bevezetés

A reflexológia terápiás alkalmazásával kapcsolatos első tapasztalataimat a húszas éveim elején szereztem. Bár már korábban is hallottam erről a technikáról, de mint az egészséges emberek többsége, én sem érdeklődtem mélyebben a gyógyítás, az orvoslás vagy a betegségek iránt, így fogalmam sem volt, hogy mit takar a reflexológia kifejezés. Abból, hogy mégis elmélyedtem ebben a témában, hogy magam is reflexológussá váltam és megírtam ezt a könyvet, az olvasó sejtheti, hogy nem sikerült egészségesnek maradnom. Hiába, a sors néha különös fordulatokat hozhat.

Mielőtt rászántam volna magam, hogy kipróbáljam a reflexológiát, már évek óta betegeskedtem: ún. krónikusfáradtság-szindrómát (chronic fatigue syndrome, CFS) állapítottak meg nálam. Az időm nagy részét fekve vagy tolószékben ülve töltöttem. Az orvosok szerint a betegségemet az okozta, hogy a testem nem volt képes regenerálódni egy korábbi mirigygyulladás után. Kezelést azonban nem tudtak javasolni, bár a kapott antidepresszánsok átsegítettek egy súlyosabb mélyponton. Orvosaim nem figyelmeztettek, hogy a mirigygyulladás olyan betegség, amely után egy körülbelül két hónapos lábadozási időszakra van szükség erőnk teljes visszanyeréséhez. Ennek elmulasztása krónikusfáradtság-szindrómához vezethet, ahogy ez az én esetemben is történt.

Három, családom és magam számára igen keserves év után egy barátom mutatott egy cikket a reflexológiáról. Elolvastam, és úgy döntöttem, hogy mivel úgysincs vesztenivalóm, adok egy esélyt ennek a módszernek. A helyi telefonkönyvben bukkantam rá egy képzett szakemberre, s már az első kezelés után enyhültek a tüneteim, az energiaszintem emelkedni kezdett, és nyugodtabban, optimistábban viszonyultam az élethez.

Ezzel párhuzamosan két másik terápiás módszerrel is megismerkedtem: a reikivel és a Bach-virágterápiával. Kétségkívül e három módszer együttese indított el ismét az egészség és a lelki jóllét útján. Bár soha többé nem szeretnék ilyen súlyos betegséget átélni, olyan sokat tanultam belőle, és olyan irányt vett az életem, hogy ez kárpótol minden kellemetlenségért és fájdalomért. Betegeskedés közben az embernek rengeteg ideje van a gondolkodásra, arra, hogy szembenézzen önmagával, és hogy új nézőpontból tekintsen az életére. Aki tudja, hogy milyen érzés betegnek lenni, az együttérzéssel és könyörülettel fordul embertársai felé. Ezek a tapasztalatok pedig igencsak értékesek a terapeuták és gyógyítók számára.

A reflexológiából emberileg és szakmailag is rengeteget profitáltam. Csodálatos, sokoldalú, egyszerű, ám mégis hatékony gyógyító eljárás. Bárki gyakorolhatja, és bárki érezheti jótékony hatásait. Az elhatározás, hogy megírjam ezt a könyvet, és megosszam másokkal a tudásomat, abból fakadt, hogy önmagam példájából és más emberek tapasztalataiból okulva magam is meggyőződhettem ezekről a hatásokról.

Legélvezetesebb, legmeghatóbb és lelkileg legkielégítőbb kezeléseimet egy rákbetegekkel foglalkozó hospice alapítványnál végeztem. Ha valaha volt is szemernyi kétségem afelől, hogy a reflexológiának a testi ráhatáson túl szellemi aspektusa is van, ezeknek az élményeknek köszönhetően minden kétely szertefoszlott bennem. Itt sokszor éreztem azt, hogy a gyógyítás a finomenergia szintjéről, a tárgyi valóságon túlról érkezik – különösen olyan betegek esetén, akik már nem akartak tovább élni. Emellett azt is megtanultam, hogy a gyógyítás valódi értelme jóval túlmutat a fizikai egészség helyreállításán. A belső békéhez vezető út aggodalmaink elengedésén, pozitív életszemléleten, másokat segítő tetteken, önmagunk megértésén és fejlesztésén át vezet. Ráadásul ezek a jó egészség alapfeltételei is.

Buddha nyomdokain

Az egyik reflexológus oktatóm hívta fel figyelmemet egy buddhista meditációs központra, amely az angol Tóvidéken (Cumbriában) működött Manjushri Center néven (www.manjushri.org.uk). Egy barátommal elmentünk ide, hogy közelebbről is megismerkedjünk az itt tanított meditációval, és hogy a várostól távol, kellemesen töltsük a hétvégét. Így kezdődött hihetetlen utazásom a tibeti buddhizmus világába, mely a mai napig nem ért véget. Buddha tanításai és a meditáció nyomán egyre jobban megértettem, hogy a reflexológiának milyen fontos szerepe lehet a gyógyítás és betegségmegelőzés területén. Reflexológusként és egyszerű, boldogságra törekvő emberként is nagy hasznát láttam azoknak a megkérdőjelezhetetlen és gyakorlatias buddhista magyarázatoknak, amelyek megvilágították a betegségek okait, kezelésük különböző formáit, valamint kijelöltek egy valódi szabadsághoz és boldogsághoz vezető ösvényt.

Meggyőződésemmé vált, hogy mindaz, amit a buddhizmustól tanultam, más reflexológusok – és a reflexológiával csak most ismerkedő személyek – érdeklődését is kivívja majd, sőt hozzám hasonlóan nekik is hasznukra válik. Tény, hogy a reflexológiát már az ókori Indiában, Buddha szülő- és lakóhelyén is gyakorolták, ahogy arról az ősi védikus szövegek is tanúskodnak. Mielőtt Buddha megkezdte volna spirituális utazását a megvilágosodás felé, gazdag hercegként, egy nagy birodalom örököseként éldegélt a palotájában, és eközben – más élvezetek mellett – nyilván a reflexológia áldásos hatásaiban is részesült. Tehát igazán figyelemre méltó eredményekkel járhat, ha a buddhizmust és a reflexológiát korunk igényeinek megfelelően ötvözzük.

A reflexológia egy erőteljes és hatékony gyógymód, bár egyáltalán nem invazív, azaz nem hatol a bőr alá. Ha ezen könyv alapos és módszeres tanulmányozása után gyakoroljuk, nem okozhatunk kárt vele sem magunknak, sem másoknak. Noha az önmagunk, családunk és barátaink kezeléséhez szükséges alapokat viszonylag rövid idő alatt elsajátíthatjuk, ha professzionális terapeutaként kívánunk boldogulni, nélkülözhetetlen, hogy a megfelelő tanfolyamok vagy iskolák elvégzésével képesítést szerezzünk, majd praxisunk megkezdése előtt gondoskodjunk a hivatásos működéshez szükséges háttérről (biztosítás, adózás stb.).

A reflexológia – akár hivatásként kívánjuk gyakorolni, akár hobbinak vagy kellemes időtöltésnek szánjuk – mindenképpen sok örömet okoz. Egy életre elköteleződhetünk mellette, mert igazán nagyszerű látni, hogy milyen jót tehetünk a barátainkkal, a családunkkal vagy más beteg emberekkel. Hiszem, hogy az olvasó érdekesnek és hasznosnak találja majd a könyvet, ahogy az útkeresőket is remélhetőleg megfelelő irányba tereli.

1.
Mi a reflexológia?

Az Oxford értelmező kéziszótárban a reflexológia következő definícióját találjuk:

A lábfejen található pontok masszírozása; célja a feszültség feloldása és bizonyos betegségek kezelése.

A reflex meghatározása pedig a következő:

Inger által kiváltott akaratlan vagy automatikus mozgás.

Ezek az általános leírások a maguk területén természetesen helytállók, a reflexológia azonban olyan művészet, amely sokkal bonyolultabb ennél. A reflexet a hagyományos orvostudománytól eltérően értelmezi, mivel nem egy külső ingerre kapott választ keres, hanem olyan ingereket vagy reakciókat, amelyek egy adott fizikai, mentális vagy emocionális funkció növekedésének, csökkenésének vagy egyensúlyának formájában jelennek meg.

Egy bizonyos szinten a reflexológia célja elsősorban a test és a lélek egészségének minél gyorsabb helyreállítása, hogy a beteg végre szabadon élvezhesse az életet. Csodálatos volna, ha ezt minden alkalommal meg tudnánk valósítani, de sajnos nem a létező világok legjobbjában élünk. A reflexológiának reális elvárásokat kell maga elé tűznie, amelyeknek az egyes páciensek kezelése során valóban meg tudunk felelni.

Időnként csak a tünetek enyhülését remélhetjük, s a szinten tartáshoz további rendszeres kezelésekre van szükség. Azonban a terápiát mindenképpen sikeresnek lehet minősíteni, ha a beteg elégedett az eredménnyel.

Kiemelkedően fontos, hogy a páciens hogyan viszonyul a saját állapotához. Ez az a pont, ahol a reflexológia áttörést hozhat. A terapeuta eszköztárának fontos része a pozitív mentális és érzelmi minőségek erősítése, a páciens meghallgatása és a megértő beszélgetés. A pozitív gondolkodás a kezelés csodálatos „mellékhatása”, és egyben a sikeres terápia egyik alapfeltétele. Tudományos kísérletek bizonyítják, hogy a pozitív hozzáállás elősegíti a gyógyulást. Ez már hivatalos: a boldogság jót tesz az egészségnek!

A reflexológus elsődleges célja tehát a megfelelő mentális attitűd kialakítása. Ennek okairól később részletesen is beszélni fogunk, előzetesen csak annyit jegyeznénk meg, hogy a boldog elme egy nagyon hasznos eszköz. Sok ember él a világban, aki ilyen vagy olyan formában súlyos szenvedést él át, mégis pozitív módon, elégedetten viszonyul a sorsához, és semmi másra nem vágyik, mint boldogságra. Szerintünk ezek az emberek egészségesek? Vagy kezelésre van szükségük?

Mi köze a fentieknek a reflexológia meghatározásához? Ha elszántunk magunkat arra a kalandra, amely a „gyógyulás működésének” megértéséhez vezet, akkor a kezdetektől ki kell fejlesztenünk magunkban egyfajta belső bölcsességet, amellyel szilárd mederbe terelhetjük szenvedélyes együttérzésünk erejét. Csak így tudunk segíteni másokon. A bölcsesség kulcsfontosságú: lehetünk akár a legképzettebb vagy a legjóindulatúbb terapeuták, bölcsesség hiányában a gyakorlati megvalósítás könnyen félresiklik, s minden erőfeszítésünk hiábavaló lesz. Bármennyire furcsán hangzik is, de a gyógyító célja nem kizárólag az egészség visszaállítása. Erről szintén részletesebben beszélünk majd a betegségek okait, a kezelési módokat és az elme működését taglaló részben (8. fejezet).

A reflexológia hatásai

A reflexológia eredete homályos; a legrégebbi dokumentum (nagyjából i. e. 2330 és 2500 között keletkezhetett), amely „említést tesz” róla, egy egyiptomi orvos, Ankhmahor sírjában található Szakkarában. Egy falfestményről van szó, amelyen két férfi két másik férfi lábfejét masszírozza. A felirat tanúsága szerint a páciens így kérleli a gyógyítót: „Ne okozz fájdalmat nekem”, míg a kezelő így válaszol: „Úgy végzem a dolgom, hogy dicséretemet zenged majd.” (A reflexológia történetét lásd az 1. függelékben.)

Ha a lábmasszázst a reflexológia legegyszerűbb formájának tekintjük, akkor nyugodtan kijelenthetjük, hogy ez a módszer még az emberiségnél is idősebb. Több majomfaj, különösen az emberszabásúak képviselői, szintén végeznek egymáson egyfajta primitív lábmasszázst. Valószínűleg fogalmuk sincs, hogy a szervezet öngyógyító képességét mozgósítják ezzel; viselkedésük ösztönös, célja csupán egy kellemes érzet előidézése. Az emberek közül is sokan szeretik, ha masszírozzák a lábfejüket, hiszen nyugtató és élvezetes, valamint oldja a feszültséget. A lábmasszázs és a reflexológia között azonban éles határvonal húzódik, annak ellenére, hogy mindkét technika – azonos okokból – hasznára válik a testnek és a léleknek.

Több különböző magyarázat létezik arra, hogy a reflexológia miként fejti ki hatását. Sajnos pillanatnyilag egyikről sem állíthatjuk biztosan, hogy helyes – ettől függetlenül a reflexológia gyakorlati eredményei valóságosak.

Az egyik magyarázat szerint – amelyet elsősorban a hagyományosabb felfogású reflexológusok vallanak – a lábfej érzőideg-ellátása rendkívül fejlett, s az itt található idegvégződések a test különböző részeivel állnak kapcsolatban. Ezt a nézetet vallotta Eunice Ingham is, akit a modern reflexológia anyjaként tartunk számon. Való igaz, hogy a lábfejen szokatlanul sok az idegvégződés (ezért is vagyunk annyira csiklandósak a talpunkon), és még ma is sokan vélik úgy, hogy ezek a test „zónáinak”, azaz reflexterületeinek feleltethetők meg. Dr. William Fitzgerald fedezte fel, hogy a test tíz hosszanti zónára osztható. E zónák mindegyike a fejtől a lábujjakig fut, és a tíz ujjal és tíz lábujjal van összeköttetésben (lásd 1. ábra), így az egyes ujjakra gyakorolt nyomás a hozzá kapcsolódó testi zónában fejti ki hatását.

1. ábra. A test zónái a zónaelmélet alapján

Az idegvégződések térképére tulajdonképpen leképezhetjük az ember anatómiai felépítését. Ha egymás mellé igazítjuk a két lábfejünket, testünk egy vázlatos képét vetíthetjük rá: a nagylábujjak a fejnek és a nyaknak, a kislábujjak töve a bal és jobb vállnak, míg a belső talpél a gerincnek felel meg.

Természetesen ez a megközelítésmód is helytálló, bár nem létezik olyan döntő bizonyíték, amely alapján vitathatatlannak nyilváníthatnánk. A lábfejen található idegvégződések nagy száma és szövevényessége miatt nem tudjuk pontosan megmondani, hogy a lábfej és a test mely területei állnak kapcsolatban egymással. Mivel az idegrendszer rendkívül szerteágazó, az egész testre kiterjedő hálózat, egyetlen apró pont élvezetes vagy fájdalmas ingerlésével drámai hatást érhetünk el.

Annak ellenére, hogy nem rendelkezünk tudományos bizonyítékokkal, esettanulmányokból és személyes beszámolókból mégis kirajzolódik egy összkép: a reflexológia jótékony hatást fejt ki a szervezet egészére (amit az egyszerű lábmasszázsról nem mondhatunk el), így nem túlzás azt állítani, hogy a lábfej meghatározott módon való masszírozása közvetlen előnyökkel jár mind a testre, mind az elmére nézve.

Most térjünk át a másik magyarázatra: ma már sok terapeuta a kínai orvoslás területén szerzett ismereteivel hozza összefüggésbe a reflexológia sikereit. A kínai gyógyítók szerint a testen láthatatlan energiacsatornák, ún. meridiánok futnak keresztül, amelyekben életenergia, csí kering. Ha a csatornák – például stressz vagy más káros befolyás következtében – elzáródnak, akkor a test adott területén betegség alakul ki. Ismert módszer a blokkolt energia feloldására és áramoltatására az akupunktúra és az akupresszúra, de mivel a főbb meridiánok a lábfejen indulnak vagy ott végződnek, a meridiánok reflexológiai technikákkal is ingerelhetők. Azonban még egy teljes kezelés sem képes az összes meridián normális működését helyreállítani, mivel jó néhányuk mégsem érinti a lábfejet, ráadásul a főbb energiaösvényeken kívül kisebb mellékútvonalak is léteznek. Ezért is végzik az akupunktúrát és az akupresszúrát a test egészén. (Az akupunktúra több ezer éves gyakorlat, így ha elégséges lenne a lábfejet stimulálni, akkor követői nyilván már rájöttek volna erre.)

Friss ötletek, új meglátások

Valóban új ötletekre van szükség, ha meg akarjuk magyarázni a reflexológia, az akupunktúra és más alternatív gyógymódok sikereit – például arra, hogy összekapcsoljuk az idegvégződéseken alapuló zónaelméletet az életerővel foglalkozó meridiánelmélettel.

A nyugati orvostudományhoz hasonlóan a keleti filozófiák és hagyományos gyógyítási rendszerek is azt vallják, hogy az agyat az idegrendszer köti össze a testtel, azonban ehhez hozzátesznek még valamit: nevezetesen, hogy mentális és fizikai egészségünket belső finomenergiák (vagy ahogy a buddhisták nevezik, „szelek”) szabályozzák. Amikor a szelek erősek, tiszták és kiegyensúlyozottak, akkor testi és lelki egészségünk megfelelő, azonban amikor gyengék vagy tisztátalanok, az szervi funkciózavarokhoz és megbetegedésekhez vezet. Ahhoz, hogy jobban megértsük a finomenergiák tanán alapuló gyógymódokat, meg kell ismerkednünk az életenergia témájával.

Az életenergia minden élet finomrezgésű alapja, egyfajta kozmikus leves, mely támogatja, táplálja és fenntartja azt a körforgást, amelyben az összes létforma születik, él és meghal.

A modern fizikusok szerint az anyag különböző frekvenciájú energiából épül fel: a szilárd tárgyak energiája alacsony frekvenciájú, míg a kevésbé szilárdak – mint a víz, a levegő és az életenergia – frekvenciája magasabb. Az anyagot felépítő atomokban arányaiban sokkal több az üres tér, mint az űrben az égitestek között, szóval ne mindig a szemünknek higgyünk.

A keleti vallások – például a buddhizmus és a védikus tudományok – sokkal jobban értik az energia természetét, mint mi, nyugatiak. Ezt a tudást spirituális gyakorlataikba is beépítették, s így követőik misztikus élményei számukra kevésbé rejtélyesek. A társadalmaikban a tudomány, a vallás és a művészet nem válik el élesen egymástól, inkább ugyanannak az életfának az ágait alkotják. A keleti istenhit egyik ismérve, hogy Istent egy univerzális életenergiának, minden élet igaz forrásának tekinti. Az az energia, mely életet lehel a növényekbe, állatokba, emberekbe, bolygókba és csillagokba, olyan forrásból származik, amellyel nekünk is kapcsolatba kell kerülnünk, ha fenn akarjuk tartani vagy vissza akarjuk szerezni fizikai, mentális és spirituális egészségünket.

Amikor rácsatlakozunk erre az energiára – ima, meditáció, séta vagy gyógyítás fogadása közben –, nem érezzük annyira „elkülönültnek” magunkat. Megtapasztaljuk az egység érzését, tudatára ébredünk a szerepünknek az élet nagy láncolatában, ugyanakkor élvezzük a kapott támogatást és biztonságot is. Nyitottak vagyunk, bízunk a képességeinkben, ahelyett hogy kételkednénk bennük vagy mentegetőznénk miattuk. Ezek a spirituális és személyes élmények adják a gyógyulás esszenciáját, s egyben a kiegészítő terápiák üdvözlendő „mellékhatásai”.

Az életenergiának két fő típusát különböztethetjük meg: a belsőt és a külsőt. Az előbbi a minden élő teremtmény testében és elméjében ott lévő finomenergia, míg az utóbbi növényekben, virágokban, fákban, kövekben, ásványokban és kristályokban lakozik. A külső életenergiát gyakran alkalmazzák „megszelídített formában”, például Bach-féle virágterápia, kristálygyógyítás, illetve homeopátiás és herbalisztikai kezelések során. Sőt, egy tengerparti vagy erdei séta is nyugtat és energetizál. Ezeken a helyeken annyi külső életenergia összpontosul, amennyi képes saját belső energiáink „felhúzására”, és ennek folyományaként jótékony hatást gyakorol a testünkre és a lelkünkre. Ugyanakkor a városi vagy feszültséggel teli környezet, ahol a természetes energiákat mesterségesen korlátozzák, hátrányosan befolyásolhatja egészségünket, különösen, ha képtelenek vagyunk megváltoztatni vagy figyelmen kívül hagyni ezeket a káros befolyásokat. Mint már korábban említettük, a belső energia csatornákban, azaz meridiánokban kering, és ha – például stressz hatására – az energiaáramlás akadályozott vagy kiegyensúlyozatlan, betegség alakulhat ki. A legtöbb kiegészítő gyógymód segít helyrebillenteni a test és az elme egyensúlyát, megtisztítani a belső finomenergiákat, és ezáltal visszaállítani az egészség és jóllét természetes állapotát. A reflexológia is ezek közé a módszerek közé tartozik.

Tehát a reflexológia azzal, hogy rendbe hozza belső energiarendszerünket, rendkívül jótékony hatást gyakorol az egészségünkre és a közérzetünkre. Ha a belső életenergia áramlása elakad, lelassul vagy kiegyensúlyozatlanná válik, rendszeres reflexterápiával természetes módon, erőlködés nélkül oszlathatjuk szét, és emelhetjük arra a legmagasabb szintre, amelyet a testünk, az elménk és környezetünk lehetővé tesz. A kezelések további hatása, hogy megnyitja energiarendszerünket az univerzális életenergia befogadására, amelytől a betegség részlegesen vagy teljesen elszigetelt bennünket – vagy talán pontosabb, ha úgy fogalmazunk, hogy az univerzális energiától való elkülönülés hozza létre a betegségeket.

Ezért a gyógyítási folyamat során elsősorban arra összpontosítunk, hogy megállapítsuk, miért szigetelődött el a beteg ettől a forrástól, és mit kell tennie ahhoz, hogy a jövőben egészséges kapcsolatot tarthasson fenn vele. Sokan ezt a folyamatot spirituális forradalomként élik meg: újra felfedezik a hitet, egy új vallásba vetik bele magukat, vagy olyan technikákban próbálnak elmélyedni, mint a meditáció, a jóga vagy a tajcsi.

Azonban különleges belső kapcsolatunkat az élettel nem csak a vallás segítségével állíthatjuk helyre: a kisbabák is egyfajta speciális helyről származó tiszta energiát hordoznak, ahogy állítólag sok híres és tisztelt spirituális tanító, gyógyító és szent is ebből a kristálytiszta energiából merített.

Tudatos energia

A belső és külső életenergia nagyon hasonló módon nyilvánulhat meg, ha harmonizál egymással, ha ugyanazon a tisztasági szinten van, ha azonos hullámhosszon/frekvencián rezeg, és ha a létezés ugyanazon tartományából származik. Az egyetlen különbség, hogy a belső életenergia rendelkezik egy tőle elválaszthatatlan tudattal vagy „lélekkel”, míg a külső energia nem. Amikor összhangban vannak és szoros köteléket alkotnak egymással, akkor mi (azaz a belső energia) úgy érezzük, hogy a fák, kristályok, a föld vagy a külső energia más formái személyes karakterrel vannak felruházva. Valójában azonban nem bírnak tudattal, bár ettől nem kevésbé különleges és áldott teremtmények.

A belső energiáink és a tudatunk tehát nem választható szét, kapcsolatuk intim, kölcsönösen függnek egymástól. Gondolataink és érzéseink belső életenergiánk hullámain „lovagolnak”, anélkül hogy bármit is tudnánk erről. Ha jó minőségű életenergia kering a testünkben, pozitívabban gondolkodunk, pozitív élettapasztalatokat vonzunk magunkhoz, vagy ha mégsem, akkor a gondokkal is könnyebben megbirkózunk. És fordítva: ha tudatosan igyekszünk pozitív gondolatokkal – például önbizalommal, kedvességgel és bölcsességgel – megtölteni elménket, azzal „feljavítjuk” belső energiáink minőségét, és egészségünk óvása mellett életünk egyéb területein is sikereket érhetünk el.

Ősi és modern összekapcsolása

Visszatérve az idegrendszer, az elme és a belső energiák közti összefüggés kérdéséhez, nyugodtan kijelenthetjük, hogy a reflexterápia stimulálja és ellazítja az idegeket, s ezeken keresztül az elmét és az energiarendszert is. Ha megvan bennünk a képesség és az elszánás a gyógyulásra, akkor elménk és belső energiáink idegeken keresztüli kezelésével természetes módon mozdíthatjuk az egészség irányába a szervezetünket. (A későbbiekben alaposabban is tárgyaljuk az öngyógyítás témáját.) Testünk normál körülmények között amúgy is hajlamos erre az elmozdulásra; reflexológiai és egyéb alternatív gyógymódok alkalmazásával csupán felerősítjük ezt a hajlamot azzal, hogy megteremtjük a belső békét, a „teret” és a többi szükséges feltételt a gyógyuláshoz.

Valóban elképesztő, hogy egy egyszerű „lábmasszázs” hatására milyen pozitív változások mennek végbe az emberek fizikai és mentális állapotában. Ezek egy része csupán annak a mély testi és lelki ellazulásnak a következménye, amelyet a reflexterápiával értünk el. Öngyógyító képességeink csak akkor ébredhetnek fel, ha kellőképpen ellazulunk. Természetesen más feltételeknek is teljesülniük kell: ilyenek a megfelelő táplálkozás, a rendszeres testmozgás, a kedvező társadalmi és környezeti tényezők, a lelki hozzáállás stb. Akadnak azonban olyan helyzetek, amikor az egészségünk csak nehezen állítható helyre vagy tartható fenn – ekkor mélyebbre kell ásnunk a megoldásért. (Ezt a kérdést a betegségek okaival és gyógyításával foglalkozó 8. fejezetben érintjük majd részletesebben.)

Általánosságban szólva: ha megfelelően motiváltak vagyunk, reflexológiai eljárások segítségével komolyan javíthatunk az életminőségünkön (ahogy másokén is), és minden értelemben teljes és egészséges lényekké válhatunk. Ennek jótékony hatásait tapasztalni fogják a környezetünkben élők, a családtagjaink, a barátaink, az összes ember, akit ezzel a módszerrel kezelünk. Tulajdonképpen, amikor segítünk egy páciensen, közvetve mindenkin segítünk, akivel a páciens kapcsolatba kerül. Tehát itt a remek lehetőség, hogy minél szélesebb körben tegyük magunkat hasznossá!

Walter Lübeck

Reiki

230 oldal
Keresd a weboldalunkon!
www.edesviz.hu

E-könyv
formátumban is kapható!

Walter Lübeck könyve alapos betekintést enged a reikierők felhasználási lehetőségeibe. Legyen szó akár önmagunk, akár mások gyógyításáról, egyéni vagy csoportos meditációról, vagy saját személyes fejlődésünkről – a reikivel mindez, és még sok más is lehetséges.

A könyv számos gyakorlati útmutatást ad a reikierővel való egyre elmélyültebb találkozáshoz, fontos háttér-információkat közöl, és rengeteg ötlettel szolgál az alkalmazáshoz. Akik a reikierőt gyakran használják, például azért, hogy önmagukhoz közelebb kerüljenek vagy megnyíljanak a szeretet előtt, azok már a reiki-do útját, a gyógyító szeretet ösvényét járják.

A reiki használatához szükséges képességgel minden ember rendelkezik. S ahhoz, hogy a reikit magunk vagy mások számára használhassuk, testünk és lelkünk bizonyos területeinek megnyitása szükséges. E megnyitás folyamatába most egy hagyományosan képzett reikimester avat be minket.

Dr. Vasant Lad

Ájurvéda

191 oldal
Keresd a weboldalunkon!
www.edesviz.hu

E-könyv
formátumban is kapható!

A szerzőt az a szilárd meggyőződése vezette e könyv megírására, hogy az Ájurvédát meg kell osztani a nyugati emberekkel, mégpedig egyszerű, gyakorlati módon. A Nyugat eddig úgy tekintett az Ájurvédára mint ezoterikus tudományra. De valójában ez az élet egyszerű, gyakorlati tudománya, amelynek alapelvei bármely ember mindennapi életében általánosan alkalmazhatók. Az Ájurvéda az emberi élet valamennyi eleméhez és aspektusához szól, és olyan útmutatást kínál mindazoknak, akik nagyobb harmóniát, békét és hosszabb életet keresnek, amelyet több évszázad alatt próbált és finomított ki.

E könyv elsődleges célja, hogy áttekintse az Ájurvéda alapjait, beleértve a vizsgálat, a diagnózis és a kezelés technikáit; az élettartam meghosszabbítását, a gyógynövények alkalmazását és az egészség megőrzésének más mindennapos gyakorlati aspektusait.

David Pond

Csakrák

220 oldal
Keresd a weboldalunkon!
www.edesviz.hu

Sikerkönyv-útikalauzában David Pond megmutatja, hogyan hozhatod összhangba energiáidat a test csakrarendszerének felhasználásával, hogy a bensődből kiindulva egyensúlyt teremts a mindennapi életedben is. Praktikus gyakorlatai, meditációi és hathatós technikái segítségével sorra munkába veszed a hét csakrát – tested energiaközpontjait –, hogy megszüntesd kiegyensúlyozatlanságukat, és továbbléphess spirituális utadon.

• Fedezd fel az egyes csakrák egyedülálló energiáit, s haladj végig a túlélés, a szexualitás, a hatalom, a szeretet, a kreativitás, az intuíció és az átszellemültség szintjein!
• Tudd meg, mely színek és kristályok aktiválják a csakrákat!
• Végezd el az egyszerű gyakorlatokat, vizualizációkat és meditációkat benső egyensúlyod helyreállítása érdekében!

Dr. David Frawley és Dr. Vasant Lad

Gyógynövények

Ájurvédikus útmutató

262 oldal
Keresd a weboldalunkon!
www.edesviz.hu

A szerzők több mint 250 gyógynövényt osztályoznak és ismertetnek a könyvben az Ájurvéda ősi rendszerét alapul véve. A részletes leírásokon kívül szemléletes ábrák, táblázatok és szómagyarázatok segítik eligazodni az olvasót mind a nyugati, mind a keleti növénytanban, az ájurvédikus orvoslásban és az alternatív, holisztikus gyógymódokban.

A horoszkóp mintázata elárulja, mi életed legfőbb hajtóereje. Az állatövi jegyek és horoszkópodon való elhelyezkedésük annak lenyomatai, hogyan intézed a dolgaidat. A tizenkét ház megmutatja, hol számíthatsz a legnagyobb sikerre. A planéták a házakban rávilágítanak a személyes kapcsolataidra, anyagi ügyeidre, hivatással kapcsolatos hozzáállásodra, veleszületett képességeidre, kreativitásodra és még sok egyébre. Ha pedig pályaválasztás előtt állsz, az aspektusokról szóló fejezet tanácsot ad, milyen hivatás illik hozzád legjobban.

A hagyományos ájurvédikus receptek tartalmazhatnak olyan különleges trópusi növényeket és ásványi anyagokat amelyek nálunk semmiképpen sem hozzáférhetők. A mű célja, hogy ezt az ősi, gyógyító tudományt a hazánkban is fellelhető gyógynövények és természetes anyagok segítségével a 21. századi emberek számára is alkalmazhatóvá tegye.

A könyv nélkülözhetetlen segítőtárs a család egészségének harmonikus megőrzésében és a betegségek könnyebb, természetközelibb leküzdésében.

Joann Hampar

Asztrológia

229 oldal
Keresd a weboldalunkon!
www.edesviz.hu

Az asztrológia nem az eleve elrendeltetésről szól, hanem egy jelképes nyelv, amely gyakorlati segítséget ad a mindennapjainkban. A könyv nem kényszerít ránk semmit, hanem egyszerű és praktikus irányt mutat számunkra.

A horoszkóp mintázata elárulja, mi életed legfőbb hajtóereje. Az állatövi jegyek és horoszkópodon való elhelyezkedésük annak lenyomatai, hogyan intézed a dolgaidat. A tizenkét ház megmutatja, hol számíthatsz a legnagyobb sikerre. A planéták a házakban rávilágítanak a személyes kapcsolataidra, anyagi ügyeidre, hivatással kapcsolatos hozzáállásodra, veleszületett képességeidre, kreativitásodra és még sok egyébre. Ha pedig pályaválasztás előtt állsz, az aspektusokról szóló fejezet tanácsot ad, milyen hivatás illik hozzád legjobban.

Első pillantásra a horoszkóp olyan, mint egy titkosírással megírt térkép, amelynek birtokában izgalmas utazásra indulhatsz. Ennek az utazásnak ugyanúgy nincs vége, ahogyan a körnek sem; folyvást újabb és újabb kalandokat ígér.

ÉDESVÍZ WEBÁRUHÁZ
AKCIÓK • INFORMÁCIÓK

webaruhaz@edesviz.hu

00-36-1-320-3642
www.edesviz.hu

ÉDESVÍZ KÖZÖSSÉG
ÉRDEKESSÉGEK • KÖNYVRÉSZLETEK • JÁTÉKOK

A mindennapokra!

ÉDESVÍZ KIADÓ

ÉDESVÍZ MAGAZIN
EZOTÉRIA • SPIRITUALITÁS • ÉLETMÓD

Interjúk a szerzőkkel, érdekességek a könyvtémákról csak nálunk!

www.edesviz.hu

{1} A zónák helye és a masszírozási sorrend eltérő lehet a Magyarországon megszokottól, de ettől még hatásosan alkalmazható. Mindez a reflexológia empirikus (tapasztalati) úton fejlődő tudományával magyarázható – a lektor.